Virallinen lehti nro C 181 , 24/06/1996 s. 0041



A4-0090/96 Päätöslauselma komission kertomuksesta kuljetusalan tutkimuksen ja teknologisen kehityksen erityisohjelman (EURET) loppuarvioinnista - loppukertomus (KOM(95)0450 - C4-0511/95) Euroopan parlamentti, joka - ottaa huomioon komission kertomuksen kuljetusalan tutkimuksen ja teknologisen kehityksen erityisohjelman (EURET) loppuarvioinnista - loppukertomus (KOM(95)0450 - C4-0511/95), - ottaa huomioon tutkimusta, teknologista kehittämistä ja energia-asioita käsittelevän valiokunnan mietinnön sekä budjettivaliokunnan, liikenne- ja matkailuvaliokunnan sekä talousarvion valvontavaliokunnan lausunnot (A4-0090/96), A. katsoo, että EURET-ohjelman arviointi on suoritettu liian myöhään, B. katsoo, että arviointi on suoritettu liian lyhyessä ajassa, C. ottaa huomioon, että asiantuntijapaneelin arviointikertomus julkaistiin ainoastaan kolmella kielellä, D. katsoo, että arvioinnissa käytetty metodologia teki mahdottomaksi perusteellisen analyysin suorittamisen ohjelman kulun kaikista näkökohdista, E. ottaa huomioon, että EURET-ohjelma oli ensimmäinen Euroopan toimielinten laatima ohjelma tutkimuksesta ja teknologisesta kehityksestä, F. katsoo, että kuljetusala vaatii erityisesti eurooppalaista lähestymistapaa ja että uusien tekniikoiden ja teknologioiden tutkimus ja käyttöönotto ovat ratkaisevan tärkeitä ilmenevien ongelmien ratkaisemiseksi, 1. Valittaa sitä tapaa, jolla EURET-ohjelman loppuarviointi suoritettiin; 2. Toteaa, että arvioinnin myöhäinen ajankohta on johtanut siihen, että siihen sisällytetyt poliittiset suositukset eivät ole liittyneet neljännen puiteohjelman aikaansaamiseen eivätkä kuljetusalan tutkimuksen ja teknologisen kehityksen erityisohjelman kehittämiseen (1994 - 1998); 3. Ehdottaa, että tulevaisuudessa jokaisen arvioinnin osalta vahvistetaan ennakolta selkeät perusteet ja suuntaviivat noudatettavien menetelmien ja menettelyiden suhteen, mukaan lukien pakolliset määräajat; 4. Pyytää komissiota perustelemaan, miksi rahoitus on esitetty vain osittain, ja ilmoittamaan, miten ylimääräiset 8 miljoonaa ecua on jaettu; 5. Pyytää komissiota ilmoittamaan tarkasti ne konkreettiset toimenpiteet, joilla taataan koordinointi jäsenvaltioiden aloitteiden kanssa; 6. Pyytää komissiota antamaan laajempia ja tarkempia tietoja jäsenvaltioiden toimista, jotta voidaan tarkistaa, että yhteisön rahoitus on kansallista rahoitusta täydentävää eikä korvaavaa; 7. Pyytää komissiota esittämään yksityiskohtaiset tiedot hallintomenoista niin EURET 1990 - 1994 -ohjelman osalta kuin neljännen puiteohjelman yhteydessä toteutettavan jatkon osalta; 8. Pyytää komissiota huolehtimaan siitä, että asiantuntijaryhmän laatimat ja hyväksymät suositukset sisällytetään kuljetuksen T& K-politiikkaan sekä parhaillaan toteutettavien toimenpiteiden että tulevaisuudessa toteutettavien toimenpiteiden osalta; 9. Käyttää tilaisuuden hyväkseen viitatakseen vielä kerran painokkaasti kuljetusalan tutkimuksen ja teknologisen kehityksen tärkeyteen; 10. Pyytää komissiota, ennen kuin se antaa luvan laatia tutkimuksen viides puiteohjelma, suorittamaan loppuarvioinnin, jossa analysoidaan myös syyt, joiden vuoksi luovuttiin kolmesta yhteistoimesta; pyytää lisäksi komissiota arvioimaan kaikkea liikennealan tutkimustoimintaa, jonka perusteella voidaan suunnitella tutkimuksen viidettä puiteohjelmaa; 11. Painottaa tärkeää osuutta, joka T& K:lla voi olla Euroopan kuljetusalan tehokkaassa toiminnassa, sen edistäessä kuljetusinfrastruktuurien yhteenliittymistä ja yhteentoimivuutta ja käytettävyyttä; 12. Painottaa tärkeää osuutta, joka T& K:lla voi olla kuljetusalan ympäristöä säästävän teknologian kehityksessä; 13. Korostaa liikennejärjestelmien yhdentymisen merkitystä pitkäaikaisen ja kestävän liikkuvuuden varmistamiseksi yhteisen liikennepolitiikan tulevaisuuden päämääränä, sillä liikennepolitiikan tämänhetkiset lähestymistavat eivät ole riittäviä; 14. Pitää suotavana yksityiskohtaista selontekoa ja erittelyä liikennealan tutkimusta tarkastelevien työryhmien (task forces) toiminnasta; 15. Vaatii, että tulevien arviointien yhteydessä arviointikertomukset käännetään kokonaan Euroopan unionin kaikille virallisille kielille; 16. Toteaa lisäksi, että hallinnosta aiheutuvat kulut (13 %) olivat liian korkeat; 17. Kehottaa puhemiestään välittämään tämän päätöslauselman neuvostolle ja komissiolle.